**2. pielikums – Tehniskā specifikācija**

**Rīgas ostas tēla pētījums - Latvijas iedzīvotāju aptauja**

**Darba uzdevums**

**Pētījuma mērķis:**

Rīgas osta ir nozīmīgs spēlētājs Latvijas ekonomikā un transporta sistēmā, nodrošinot pilnu ostas pakalpojumu spektru, ražošanas, (zaļās) enerģētikas, aprites ekonomikas un citu uzņēmumu komercdarbību un mērķtiecīgi attīstot ostas teritorijas.

Rīgas osta ir lielākā Latvijas osta, kas ik gadu nodrošina 50% no Latvijas ostās pārkrauto kravu apjoma. 2024. gadā Rīgas ostas uzņēmumi Latvijas ekonomikā ienesa vairāk nekā 200 miljonus eiro. Rīgas osta ir nozīmīgs un sociāli atbildīgs darba vietu radītājs. Te ikdienā strādā vairāk nekā 200 uzņēmumu, nodrošinot darba vietas vairāk nekā 4000 cilvēkiem.

Līdzās tiešajai ekonomiskajai darbībai Rīgas osta veido sadarbību starp ostu un sabiedrību, kā arī ostai pieguļošajām apkaimēm; īsteno aktivitātes vides aizsardzības jomā; atbalsta ostas vēsturiskā mantojuma saglabāšanu; veicina zinātnes un izglītības attīstību ostu, jūrniecības un loģistikas lomās; un veicina sabiedrības dzīves kvalitātes celšanu.

Pētījuma mērķis ir noskaidrot un monitorēt (salīdzināt ar iepriekšējos periodos veiktajos pētījumos iegūtajiem rādītājiem) Rīgas ostas atpazīstamību, sabiedrības uztveri un attieksmi pret Rīgas ostu, kā arī kopējo tās reputāciju.

**Darba uzdevums:**

Izpildītājs:

Sastāda aptaujas anketu balstoties uz pasūtītāja iesniegtajiem aptaujas jautājumu lokiem un tēmām

* sastādot anketas attiecībā uz tās saturu ir jāņem vērā pasūtītāja vadlīnijas
* pirms aptaujas uzsākšanas aptaujas anketa jāsaskaņo ar pasūtītāju
* aptaujā drīkst tikt izmantota tikai tāda anketa, kurai ir pasūtītāja saskaņojums

Veic respondentu atlasi

* aptaujas mērķa grupa - visi Latvijas iedzīvotāji vecuma grupā 18 – 75
* nacionāli reprezentatīva nejaušā izlase
* vismaz 1000 respondenti

Veic aptauju

* tiešo interviju metode
* plānotais vienas sekmīgas intervijas vidējais garums: apmēram 30 min

Veic iegūtās informācijas apstrādi un analīzi

Sagatavo un iesniedz Pasūtītājam aptaujas rezultātu

* analītisku atskaiti
* detalizētu tehnisko informāciju par aptaujas norisi

Veic aptaujas rezultātu prezentāciju

* sagatavo prezentāciju
* veic prezentāciju Pasūtītāja pārstāvjiem Pasūtītāja norādītā vietā, laikā un formātā

**Darba izpildes termiņš:**

Kopējais pakalpojuma veikšanas laiks – trīs nedēļas pēc līguma parakstīšanas